развеселяващи истории за Уикенд
Продавач за пръв ден отишъл на работа в голям универсален магазин. Управителят му показал магазина и минавали през градинарския отдел, когато чул клиент да иска пакетче семе за райграс.
- Трябва ли ви маркуч, за да поливате моравата си? - услужливо се намесил управителят.
- Да, сигурно ще ми трябва - съгласил се клиентът. Благодаря. Ще взема и маркуча.
- Ами тор? - предложил управителят. - Така тревата ще порасне зелена и здрава.
- Добра идея.
- Но, разбира се, винаги има бурени - продължил управителят. - Затова ще ви трябва бутилка препарат против плевели. Големите бутилки излизат най-икономично.
- Добре, ще взема и препарат против плевели.
- Ами нова косачка за тревата? - попитал управителят.
- Защо не? Включете и косачка в сметката.
Докато клиентът плащал покупките си, управителят отвел младия продавач настрани и му казал:
- Виж как се прави. Оня клиент дойде тук само за едно нещо, а
ще си тръгне с пет. Това е правилният начин да се продава. Трябва да се стремиш да ми подражаваш.
Първо пратили продавача в аптеката. Дошъл мъж и поискал опаковка тампони.
Младежът се възползвал от възможността.
- Сигурен ли сте, че не искате да купите и градинска косачка?
- Защо? - учудил се мъжът.
- Ами, уикендът ви е провален, така че спокойно можете да окосите моравата.